เมื่อวันเสาร์ที่ 5 ก.ย. ที่ผ่านมา ไปขูดหินปูน หลังจากขูดเสร็จมีเลือดออกที่ฟันกรามด้านบนขวาไม่หยุด (เลือดหยุดวันรุ่งขึ้น) แต่บริเวณเหงือกฟันหน้าด้านล่างมีอาการบวม และปวดตลอดเวลามาจนถึงตอนนี้ ไม่ทราบว่าเป็นเพราะสาเหตุอะไร แล้วจะต้องแก้ไขยังไงคะขอบมากค่ะ
สวัสดีค่ะ อาการปวดเหงือก เหงือกบวมดังกล่าวมานั้น น่าจะเป็นความผิดปกติ เพราะโดยปกติแล้ว หลังการทำการขูดหินปูน ซึ่งไม่ได้มีแผลเปิดหรือแผลผ่าอะไร น่าจะมีอาการปวดได้เล็กน้อยแค่ตอนทำ หรือหลังทำอย่างมากไม่กี่ชั่วโมงเท่านั้น ไม่ควรมีอาการต่อเนื่องมาหลายวันดังกล่าวมาโดยอาการปวดเหงือก เหงือกบวม อาจเกิดจากเหงือกอักเสบหรือติดเชื้อ ฟันผุ ฟันคุด รากประสาทฟันอักเสบ เนื้องอกที่เหงือก หรือการมีแผลร้อนใน เป็นต้นควรกลับไปพบทันตแพทย์ที่ดูแลเพื่อตรวจในช่องปากอย่างละเอียดอีกครั้ง ว่ามีภาวะใดๆดังกล่าวมาอยู่หรือไม่ ควรได้รับการรักษาอย่างเหมาะสมตามสาเหตุต่อไปเบื้องต้นรับประทานยาแก้ปวด ประคบเย็นลดบวม รับประทานอาหารอ่อนๆและสุกสะอาดที่ไม่ต้องเคี้ยวมาก แปรงฟันบ้วนปากวันละ 2 ครั้ง